Owen Moore

Owen Moore (* 12. Dezember 1886 in County Meath, Irland; † 9. Juni 1939 in Beverly Hills, Kalifornien) weer en US-amerikaansch Schauspeler vun irisch Afstammen.

 Leven 
Ebenso as sien Bröers Tom un Matt weer Owen Moore en völbeschäftigt Dorsteller vun de  Stummfilmära. Mit 11 Johren keem he mit sien Familie ut Irland in de USA. Nich toletzt wegen sien good Utsehn wurr he för dat Theater un af 1908 ok för den Film opdeckt.  He wurr bi de  Biograph Company ünner annern vun David Wark Griffith in de sien Fröhwarken insett.

Owen hett dorbi Mary Pickford kennen lehrt, de up den Weg to en Star weer. Se hemm 1911 stillkens heiraadt un tosommen eenige Filme dreiht, dorünner James Kirkwood sien Cinderella un Mistress Nell. 1920 wurr de Ehe schett un Pickford hett  Douglas Fairbanks heiraadt. Dornah weer Owen bit to sien Dood 1939 mit de Schauspelersche Kathleen Perry tosommen, mit de he ok in eenig Filmen en Paar dorstellen dee. 

Mit Anfang vun de Toonfilmtiet gung dat mit sien Popularität aber bargdaal. He weer woll ok en good Singer, aber för Musicals weer he nu all to old. He keem denn hööftsächlich noch as Nebendorsteller to’n Insatz. Sien letzt Film weer 1937 mit A Star Is Born, in den he he Filmregisseur dorstellen dee. 

De dree Moore-Bröers sünd in en Film gemeensam uptreeden: Side Step (1928). Ok de Moder vun de dree Bröers weer Schauspelerin, en Charakterdorstellerin. Se hett hör Loopbahn aber all 1915 afslooten un is nah Irland torüch gahn. Twee wiedere Geschwister, Mary un Joe, weern ok Schauspeler, sünd aber all fröh storven.

In dat Öller vun blots 52 Johren is Owen Moore an en Hartslag doodbleeven. 

Up den Walk of Fame in Hollywood is Owen Moore, de in meest 300 Filmen mitwarkt hett, mit en Steern verewigt (6725 Hollywood Boulevard).

 Filmografie (Utwahl) 
 Johr Titel Synchroonsnacker 1914 Cinderella dt.: Cinderella   1915 Mistress Nell dt.: Mistress Nell   1916 Intolerance: Love's Struggle Throughout the Ages dt.: Intolerance   1926 Camille oft he Barbary Coast dt.: Die Frau aus der Tiefe   1926 Road to Mandalay dt.: Der Schrecken von Singapur   1927 The Taxi Dancer    1930 Outside the Law dt.: Sirenen um Mitternacht   1931 Stout Hearts and Willing Hands    1932 As You Desire Me dt.: Wie Du mich wünscht   1933 She Done Him Wrong dt.: Sie tat ihm Unrecht   1937 A Star Is Born dt.: Ein Stern geht auf  

 Literatur 
 George A. Katchmer: The Four Moore Brothers; Owen. – Artikel in „Classic Images“ April 1988, Ausg. 154, Sieden 30, 32, C1-C2

 Weblenken 


Kategorie:Mann
Kategorie:Börger von de USA
Kategorie:Schauspeler
Kategorie:Boren 1886
Kategorie:Storven 1939